Neuvoston direktiivi 71/161/ETY, annettu 30 päivänä maaliskuuta 1971, yhteisössä kaupan pidettävän metsänviljelyaineiston ulkoista laatua koskevista vaatimuksista



Virallinen lehti nro L 087 , 17/04/1971 s. 0014 - 0023

Suomenk. erityispainos Alue 3 Nide 3 s. 0172

Tanskank. erityispainos: Sarja I Alue 1971(I) s. 0200

Ruotsink. erityispainos Alue 3 Nide 3 s. 0172

Englannink. erityispainos: Sarja I Alue 1971(I) s. 0222

Kreikank. erityispainos: Luku 03 Nide 6 s. 0166

Espanjank. erityispainos: Luku 03 Nide 4 s. 0161

Portugalink. erityispainos: Luku 03 Nide 4 s. 0161



NEUVOSTON DIREKTIIVI, annettu 30 päivänä maaliskuuta 1971, yhteisössä kaupan pidettävän metsänviljelyaineiston ulkoista laatua koskevista vaatimuksista (71/161/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon, sekä katsoo, että metsänviljelyaineiston pitämisestä kaupan 14 päivänä kesäkuuta 1966 annettu neuvoston direktiivi (2), sellaisena kuin se on muutettuna 18 päivänä helmikuuta 1969 annetulla direktiivillä(3), koskee ainoastaan metsänviljelyaineiston geneettisiä ominaisuuksia, lisäysaineiston ulkoisella laadulla on tärkeä merkitys metsitystoimien onnistumiselle sekä metsien tuottavuudelle, ja siten ulkoinen laatu edistää maan tuottavuuden parantamisen edellytyksiä, lisäksi useat jäsenvaltiot ovat jo joitakin vuosia soveltaneet säännöksiä ulkoista laatua koskevista vaatimuksista; näiden säännösten väliset erot muodostavat esteen jäsenvaltioiden väliselle kaupankäynnille; on kaikkien jäsenvaltioiden edun mukaista antaa yhteisön sääntöjä, joissa on mahdollisimman tiukat vaatimukset; näitä sääntöjä olisi sovellettava kaupan pitämiseen niin jäsenvaltioiden välillä kuin kansallisilla markkinoillakin; tällaisissa säännöksissä olisi otettava huomioon käytännön tarpeet ja ne olisi rajattava koskemaan ainoastaan sellaisia metsäpuulajeja, joilla yleensä on tärkeä merkitys puuntuotantoon tähtäävässä metsityksessä; jokaisen jäsenvaltion on tästä syystä voitava soveltaa näitä säännöksiä muihinkin lajeihin, jos niillä on merkitystä metsitykselle kyseisen jäsenvaltion omalla alueella; siemeniä saa pitää kaupan ainoastaan, jos ne täyttävät tietyt laatuvaatimukset, lisäksi olisi laadittava kasvinosien ja taimien laatua koskevat yhteisön vaatimukset ottaen huomioon, että tällaista lisäysaineistoa voi pitää kaupan nimikkeellä "ETY-vaatimukset" ainoastaan, jos kyseinen aineisto täyttää edellä mainitut vaatimukset, jäsenvaltioiden on toisaalta sallittava rajoittaa kasvinosien ja taimien pitäminen kaupan alueellaan sellaiseen aineistoon, joka on vahvistettujen vaatimusten mukaista, tässä direktiivissä esitettyjen vaatimusten mukaiselle lisäysaineistolle ei voida asettaa muita kuin tämän direktiivin säännösten mukaisia kaupan pitämisen rajoituksia, liitteiden ensisijaisesti teknisten tarkistusten tekoa olisi helpotettava nopeutetun menettelyn avulla, yhteisön sisäisen kaupan helpottamiseksi olisi käytettävä 14 päivänä kesäkuuta 1966 annetussa neuvoston direktiivissä säädettyä virallista todistusta ja mainittava siinä kasvinosien ja taimien virallista tarkastusta koskevat lisätiedot, säännösten ulkopuolelle olisi jätettävä sellaiset kasvinosat ja taimet, joita ei ole ensisijaisesti tarkoitettu puuntuotantoon; samoin näiden säännösten ulkopuolelle olisi jätettävä sellaiset siemenet, jotka on tarkoitettu vietäväksi kolmansiin maihin, ja komission tehtäväksi olisi annettava tiettyjen soveltamista koskevien toimenpiteiden toteuttaminen; suunniteltujen toimenpiteiden täytäntöönpanon helpottamiseksi olisi säädettävä menettelystä jäsenvaltioiden ja komission tiiviin yhteistyön toteuttamiseksi maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevässä pysyvässä komiteassa, joka on perustettu 14 päivänä kesäkuuta 1966 tehdyllä neuvoston päätöksellä(4) ON ANTANUT TÄMÄN DIREKTIIVIN: 1 artikla Tämä direktiivi koskee yhteisössä kaupan pidettävän metsänviljelyaineiston ulkoisia laatuvaatimuksia. 2 artikla Tämä direktiivi koskee: a) seuraavien lajien lisäysaineistoa: Abies alba Mill. (Abies pectinata D.C.) Fagus silvatica L. Larix decidua Mill. Larix leptolepis (Sieb. & Zucc.) Gord. Picea abies Karst. (Picea excelsa Link.) Picea sitchensis Trautv. et Mey. (Picea menziesii Carr.) Pinus nigra Arn. (Pinus laricio Poir.) Pinus silvestris L. Pinus strobus L. Pseudotsuga taxifolia (Poir.) Britt. (Pseudotsuga douglasii Carr., Pseudotsuga menziesii (Mirb.) Franco.) Quercus borealis Michx. (Quercus rubra du Roi.) Quercus pedunculata Ehrh. (Quercus robur. L.) Quercus sessiliflora Sal. (Quercus petraea Liebl.) b) seuraavan lajin kasvullista lisäysaineistoa: Populus L. 3 artikla 1. Jäsenvaltioiden on varmistettava, että muiden sukujen ja lajien lisäysaineistolle sekä suvun Populus suvulliselle lisäysaineistolle ei aseteta minkäänlaisia kaupan pitämisen rajoituksia ulkoisen laadun osalta. 2. Jos mainitulla aineistolla kuitenkin on merkitystä metsitykselle jäsenvaltion alueella, tälle jäsenvaltiolle voidaan myöntää lupa antaa sellaisia tätä aineistoa koskevia säännöksiä, jotka ovat tämän direktiivin periaatteiden mukaisia. 3. Lupa myönnetään ja sitä koskevat edellytykset vahvistetaan 18 artiklassa säädettyä menettelyä noudattaen. 4 artikla Tässä direktiivissä tarkoitetaan: A. `lisäysaineistolla` a) siemeniä: taimituotantoon tarkoitettuja hedelmiä ja siemeniä; b) kasvinosia: taimituotantoon tarkoitettuja pistokkaita, taivukkaita ja varttamisoksia, ei kuitenkaan vesoja; c) taimia: siemenistä tai kasvinosista kasvatettuja kasveja, vesoja ja luonnontaimia; B. "kaupan pitämisellä"myyntitarkoituksessa näytteilleasettamista, myytäväksi tarjoamista, myyntiä tai toimittamista kolmannelle osapuolelle; C. "virallisilla toimenpiteillä" toimenpiteitä, jotka on toteuttanut a) jonkin jäsenvaltion viranomainen tai b) julkis- tai yksityisoikeudellinen oikeushenkilö jonkin valtion vastuulla sillä edellytyksellä, että nämä henkilöt eivät saa henkilökohtaista etua näiden toimenpiteiden seurauksena. 5 artikla 1. Jäsenvaltioiden on määrättävä, että siemeniä voi pitää kaupan ainoastaan, jos ne ovat liitteessä 1 määrättyjen vaatimusten mukaisia. 2. Jäsenvaltiot voivat myöntää poikkeuksia 1 kohdan säännöksistä kokeita tai tieteellisiä tarkoituksia varten. 6 artikla 1. Jäsenvaltioiden on määrättävä, että kasvinosia ja taimia voidaan pitää kaupan nimityksellä "ETY-vaatimukset" ainoastaan, jos ne ovat liitteessä 2 tai 3 määrättyjen vaatimusten mukaisia. 2. Jäsenvaltioiden on toteutettava kaikki tarvittavat toimenpiteet varmistaakseen 1 kohdan mukaisesti antamiensa säännösten noudattamisen. 7 artikla Tämän alan kauppatapojen noudattamiseksi jäsenvaltioille voidaan 18 artiklan menettelyä noudattaen antaa lupa luokitella muita lajeja kuin suvun Populus sektioon Aigeiros kuuluvia kotimaista tuotantoa olevia taimia, jotka täyttävät liitteessä 3 tarkoitetut vaatimukset. 8 artikla Jäsenvaltioille voidaan 18 artiklassa säädettyä menettelyä noudattaen antaa lupa rajoittaa koko alueellaan tai osassa sitä kasvinosien ja taimien pitäminen kaupan sellaiseen lisäysaineistoon, joka on liitteiden 2 tai 3 vaatimusten, luokkien tai erityisluokittelun mukaista. 9 artikla Tuotantotekniikan ja kaupan pitämisen tarpeiden huomioon ottamiseksi liitteisiin esitettävät tarkistukset tehdään 18 artiklassa säädettyä menettelyä noudattaen. 10 artikla Jäsenvaltioiden on määrättävä, että kun siemeniä pidetään kaupan, 14 päivänä kesäkuuta 1966 annetun direktiivin 9 artiklassa tarkoitetussa asiakirjassa on oltava seuraavat lisätiedot: a) ilmaisu "ETY-vaatimukset", b) itävien siementen määrä kilossa tuotetta, jota pidetään kaupan siemeninä, c) puhtaus, d) puhtaiden siementen itävyys, e) siemenerän tuhatjyväpaino, f) tarvittaessa maininta siementen säilyttämisestä kylmätiloissa. 11 artikla 1. Jäsenvaltioiden on määrättävä, että nimityksellä "ETY-vaatimukset" kaupan pidettävien kasvinosien ja taimien osalta 14 päivänä kesäkuuta 1966 annetun direktiivin 9 artiklassa tarkoitetussa asiakirjassa on oltava seuraavat lisätiedot: a) ilmaisu "ETY-vaatimukset", b) suvun Populus kasvinosien ja taimien ETY-luokituksen numero. 2. Jäsenvaltiot voivat lisäksi vaatia, että mainitussa asiakirjassa on oltava: - tieto sen taimitarhan sijainnista, jossa taimet on kasvatettu viimeisen kasvukauden ajan, - sellaisten suvun Populus kasvinosien ikä, jotka ovat yhtä kasvukautta vanhempia, - taimien mitat. 12 artikla 1. Jäsenvaltioiden on toteutettava kaikki tarvittavat toimenpiteet, jotta tämän direktiivin siemeniä koskevien säännösten noudattaminen varmistetaan ainakin pistokokein toteutettujen virallisten tarkastusten avulla. Viralliset kokeet tehdään käytössä olevien kansainvälisten menetelmien mukaisesti, jos tällaisia menetelmiä on. 2. Jäsenvaltioiden on varmistettava, että tämän direktiivin kasvinosia ja taimia koskevien säännösten noudattaminen varmistetaan mieluiten tuotantotilalla tehtävin pistokokein jäsenvaltion järjestämän tai hyväksymän järjestelmän mukaisesti. Tarkastukset suoritetaan puolueettomasti ja siten, ettei aineisto vahingoitu eivätkä aineiston toimitukset tästä syystä viivästy. 13 artikla 1. Jäsenvaltioiden on varmistettava, että kasvinosia ja taimia ei aseteta mihinkään viralliseen laatutarkastukseen yhteisön sisäisessä kaupassa ennen niiden saapumista vastaanottajalle, jos niiden mukana on 14 kesäkuuta 1966 annetun neuvoston direktiivin liitteen II mukainen todistus, ja jos tämän todistuksen kohdassa 10 mainitaan, että mainittu lisäysaineisto on tarkastettu virallisesti tämän direktiivin 12 artiklan mukaisesti. 2. Jäsenvaltiot voivat määrätä, että kasvinosia ja taimia saa tuoda niiden alueelle ainoastaan varustettuna 1 kohdassa tarkoitetulla todistuksella, jossa on mainitussa kohdassa tarkoitetut tiedot. 14 artikla Jäsenvaltioiden on varmistettava, että ulkoisen laadun, kasvinosien ja taimien luokituksen, tarkastustoimenpiteiden sekä merkitsemisen osalta lisäysaineiston pitämiselle kaupan ei aseteta muita rajoituksia kuin mitä tässä direktiivissä on säädetty. 15 artikla Poistaakseen tämän direktiivin vaatimukset täyttävien siementen yleiseen hankkimiseen liittyvät väliaikaiset vaikeudet, joita esiintyy vähintään yhdessä jäsenvaltiossa ja jotka ovat ylitsepääsemättömiä yhteisössä, komissio antaa vähintään yhden tällaisen jäsenvaltion pyynnöstä 18 artiklassa säädettyä menettelyä noudattaen yhdelle tai useammalle jäsenvaltiolle luvan hyväksyä kaupan pidettäväksi komission määräämäksi ajaksi yhden tai useamman lajin siemeniä, joihin sovelletaan lievennettyjä vaatimuksia. Tässä tapauksessa 10 artiklassa tarkoitetussa asiakirjassa on mainittava, että kyseessä ovat siemenet, joihin sovelletaan lievennettyjä vaatimuksia. 16 artikla Tätä direktiiviä ei sovelleta siemeniin, jotka todistetusti on tarkoitettu vietäväksi kolmansiin maihin. 17 artikla Tätä direktiiviä ei sovelleta kasvinosiin ja taimiin, joita todistetusti ei ole tarkoitettu ensisijaisesti puuntuotantoon. 18 artikla 1. Jos tässä artiklassa säädettyä menettelyä on noudatettava, asian saattaa 14 päivänä kesäkuuta 1966 tehdyllä neuvoston päätöksellä perustetun maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean, jäljempänä "komitea" käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä. 2. Komiteaan kuuluvien jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen. 3. Komission edustaja tekee ehdotuksen tarvittavista toimenpiteistä. Komitea antaa lausuntonsa näistä toimenpiteistä määräajassa, jonka puheenjohtaja voi asettaa asian kiireellisyyden mukaan. Lausunto annetaan 12 äänen enemmistöllä. 4. Komissio päättää toimenpiteistä, joita sovelletaan välittömästi. Jos kyseiset toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä. Neuvosto voi määräenemmistöllä päättää asiasta toisin yhden kuukauden kuluessa. 19 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään heinäkuuta 1973 mennessä. Niiden on ilmoitettava tästä viipymättä komissiolle. 20 artikla Tämä direktiivi on osoitettu kaikille jäsenvaltioille. Tehty Brysselissä 30 päivänä maaliskuuta 1971. Neuvoston puolesta Puheenjohtaja M. SCHUMANN (1) EYVL N:o C 97, 28.7.1969, s. 101 (2) EYVL N:o 125, 11.7.1966, s. 2326/66 (3) EYVL N:o L 48, 26.2.1969, s. 12 (4) EYVL N:o 125, 11.7.1966, s. 2289/66 LIITE 1 SIEMENILLE ASETETTAVAT VAATIMUKSET 1.1. Hedelmien ja siementen erityispuhtauden on oltava seuraavien vaatimusten mukainen: >TAULUKON PAIKKA> 1.2. Siementen käyttöarvoa vähentävien haitallisten organismien esiintymistä hyväksytään mahdollisimman vähän. LIITE 2 KASVINOSILLE ASETETTAVAT VAATIMUKSET 2.1. POPULUS sp. Erät sisältävät vähintään 95 prosenttia laadultaan kunnollisia ja myyntikelpoisia kasvinosia. Kunnollinen ja myyntikelpoinen laatu määritellään muoto- ja terveysvaatimusten sekä tarvittaessa kokovaatimusten perusteella. 2.1.1. Muoto ja terveys Kasvinosat eivät ole laadultaan kunnollisia ja myyntikelpoisia, jos: a) ne ovat puutumatonta puuta, b) ne ovat yli kaksi kasvukautta vanhaa puuta, c) niissä on muotovirheitä, kuten haaraisuutta, oksaisuutta, liiallista kaarevuutta, d) niissä on vähemmän kuin kaksi hyvin muodostunutta silmua, e) niiden leikkauspinnat eivät ole suoria, f) ne ovat osittain tai täysin kuivuneet, haavaiset tai niiden kuori on irtautunut puusta, g) niissä on kuollutta solukkoa tai haitallisten organismien aiheuttamia vaurioita, h) niissä on joitakin muita lisäysarvoa huonontavia muutoksia, Vaatimuksia a, b, c ja d ei sovelleta juuripistokkaisiin eikä kesäpistokkaisiin. 2.1.2. Vähimmäiskoko Kokovaatimuksia sovelletaan ainoastaan sektion Aigeiros kasvinosiin lukuun ottamatta juuripistokkaita ja kesäpistokkaita. - vähimmäispituus: 20 senttimetriä - >TAULUKON PAIKKA> 2.2. MUUT KUIN SUKUUN POPULUS KUULUVAT METSÄPUULAJIT Erät sisältävät vähintään 95 prosenttia laadultaan kunnollisia ja myyntikelpoisia kasvinosia. Kasvinosat eivät ole laadultaan kunnollisia ja myyntikelpoisia, jos: a) niissä on muotovirheitä tai niiden elinvoima on riittämätön, b) niiden leikkauspinnat eivät ole suoria, c) ne ovat ikänsä tai kokonsa vuoksi lisäykseen soveltumattomia, d) ne ovat osittain tai täysin kuivuneet tai haavaiset lukuun ottamatta karsimisesta aiheutuneita leikkaushaavoja, e) niissä on kuollutta solukkoa tai haitallisten organismien aiheuttamia vaurioita, f) niissä on muita lisäysarvoa huonontavia muutoksia. Kaikkia näitä vaatimuksia on arvioitava kyseessä olevien lajien tai kloonien mukaan. LIITE 3 TAIMILLE ASETETTAVAT VAATIMUKSET 3.0. Erät sisältävät vähintään 95 prosenttia laadultaan kunnollisia ja myyntikelpoisia taimia. Kunnollinen ja myyntikelpoinen laatu määritellään muoto- ja terveysvaatimusten sekä ikä- ja kokovaatimusten perusteella. 3.1. MUOTO JA TERVEYS Seuraavassa taulukossa esitetään kaikkien kyseessä olevien sukujen ja lajien sellaiset viat, joiden vuoksi niiden ei katsota olevan laadultaan kunnollisia ja myyntikelpoisia. Kaikki nämä vaatimukset on arvioitava kyseessä olevan lajin ja kloonin sekä lisäysaineiston metsitykseen soveltuvuuden perusteella. >TAULUKON PAIKKA> 3.2. IKÄ JA KOKO 3.2.1. Muut kuin sukuun Populus kuuluvat metsäpuulajit 3.2.1.1. Soveltamisala Taimien ikä- ja kokovaatimuksia ei sovelleta koulimattomiin taimiin. 3.2.1.2. ETY-vähimmäisvaatimukset (ikä ja koko) >TAULUKON PAIKKA> 3.2.2. Populus 3.2.2.1. Soveltamisala Kokovaatimuksia sovelletaan ainoastaan sektioon Aigeiros kuuluviin suvun Populus taimiin. 3.2.2.2. Taimien ikä Hyväksytty enimmäisikä on rungon osalta neljä vuotta ja juurten osalta tarvittaessa viisi vuotta. 3.2.2.3. Kokoluokata) Muut kuin Välimeren alue >TAULUKON PAIKKA> b) Välimeren alue >TAULUKON PAIKKA>